open-index/open-wikipedia-markdown huggingface dataset:
Lampisirppisammal

**Lampisirppisammal** (*Sarmentypnum trichophyllum*) on iso (jopa 40&nbsp;cm) vesisammal. Se on runsashaarainen ja haarat taipuvat samaan suuntan kuin verson latva. Sen lehdet ovat pitkiä ja kapeita ja hieman käyriä. Vankka keskisuoni täyttää haaralehtien kärjet kokonaan. Lampisirppisammal kasvaa koko Suomessa kirkasvetisissä lammissa ja järvissä upoksissa tai kelluvana.

Biolan käyttää lampisirppisammalta mökkien jätevesiä suodattavien harmaavesisuodattimien suodatinmateriaalina.

## Lähteet
Markku Kauppinen

**Markku Johannes Kauppinen** (19. helmikuuta 1949 Kinnula – 19. kesäkuuta 2019 Ilomantsi) oli suomalainen keskustapuolueen poliitikko. Kauppinen toimi kansanedustajana 1979–1983. Hän oli Kevan toimitusjohtaja vuosina 2005–2009.

## Ura
Ennen valintaansa eduskuntaan Kauppinen työskenteli peruskoulun luokanopettajana Joensuussa vuosina 1973–1975, Sorsan I hallituksen II sosiaali- ja terveysministerin Reino Karpolan poliittisena sihteerinä helmikuusta kesäkuuhun 1975, Miettusen III hallituksen II sosiaali- ja terveysministerin Orvokki Kankaan poliittisena sihteerinä lokakuusta 1976 toukokuuhun 1977 ja Sorsan II hallituksen II sosiaali- ja terveysministerin Olavi Martikaisen poliittisena sihteerinä toukokuusta 1977 maaliskuuhun 1979.

Kauppinen valittiin eduskuntaan vuoden 1979 vaaleissa ja hän toimi kansanedustajana yhden kauden maaliskuusta 1979 maaliskuuhun 1983. Hän edusti Pohjois-Karjalan läänin vaalipiiriä. Eduskunnan valiokunnista hän vaikutti lakivaliokunnassa, sivistysvaliokunnassa, sosiaalivaliokunnassa ja suuressa valiokunnassa.

Pudottuaan eduskunnasta Kauppinen palasi luokanopettajaksi vuosiksi 1983–1988, kunnes siirtyi Kivijärven kunnanjohtajaksi vuosiksi 1988–1990. Vuodesta 1990 vuoteen 1997 Kauppinen työskenteli Savitaipaleen kunnanjohtajana (virkavapaalla toukokuusta 1991 helmikuuhun 1992, jolloin hän toimi Ahon hallituksen sisäasiainministerin Mauri Pekkarisen erityisavustajana) ja vuodesta 1998 vuoteen 2005 Kuhmon kaupunginjohtajana.

Kauppinen toimi poliittisella urallaan myös muun muassa Joensuun kaupunginvaltuuston (1973–1988, 2013–2019) ja kaupunginhallituksen (1985–1988, 2013–2019) jäsenenä, jälkimmäisen puheenjohtajana (2013–2017) ja varapuheenjohtajana (1985–1988, 2017–2019) sekä presidentin valitsijamiehenä vuosien 1978 ja 1982 vaaleissa.

## Keva
Huhtikuussa 2005 Kauppinen siirtyi eläkelaitos Kuntien eläkevakuutuksen (Keva) toimitusjohtajaksi eläkkeelle siirtyneen Simo Lämsän tilalle. Tätä ennen Kauppinen toimi 12 vuotta (1993–2005) Kevan hallituksen varapuheenjohtajana.

Kauppinen erosi toimitusjohtajan paikalta 6. heinäkuuta 2009 Kevan ja Nova Groupin Rovaniemen moottorikelkkatehdasta koskeneen vyyhdin vuoksi. Keva oli käyttänyt 20 miljoonaa eläkerahoja Nova Groupin rakentaman kiinteistön ostamiseen. Kauppinen peukaloi Kevan kuitteja jälkikäteen ja pyyhki Novan toimitusjohtajan Arto Merisalon nimen erään tapaamisen osallistujalistasta. 

Keva teki kuittien muuttamisesta tutkintapyynnön Keskusrikospoliisille. Keva antoi sisäisessä selvityksessään Kauppiselle puhtaat paperit. Kauppinen syytti mediaa ajojahdista ja nosti muun muassa esille erään Helsingin Sanomien toimittajan isän, joka oli hakenut Kevan johtoon silloin kun hänen edeltäjänsä valittiin. Kauppista epäiltiin kelkkatehdasjutussa lahjuksen antamisesta ja virkavelvollisuuden rikkomisesta, mutta hän ei saanut syytteitä.

## Yksityiselämä
Kauppinen oli naimisissa vuodesta 1969 Liisa Utriaisen kanssa, ja heillä on yksi lapsi. Kauppinen asui Joensuussa.

## Lähteet

## Aiheesta muualla
* Markku Kauppisen muistokirjoitus Helsingin Sanomissa
Walt Hansgen

**Walter 'Walt' Hansgen** (28. lokakuuta 1919 Westfield, New Jersey – 7. huhtikuuta 1966 Orléans, Ranska) oli yhdysvaltalainen F1-kuljettaja. Hän osallistui kahteen F1-osakilpailuun kausina 1961 ja 1964. Hän ajoi viidenneksi Yhdysvaltain GP:ssä 1964 saavuttaen kaksi MM-pistettä. Hän kilpaili myös Indianapolis 500 -kilpailussa vuosina 1964 ja 1965 ollen kilpailuissa 13. ja 14. Hän osallistui useasti Le Mansin 24 tunnin ajoihin ja menehtyi auto-onnettomuudessa testeissä Ranskassa vuonna 1966.

Hansgen oli myös taitava katuautokuljettaja 1950-1960-luvuilla voittaen neljä SCCA Road Racing -mestaruutta sekä monia kilpailuja, mm. Virginia International Raceway'llä, Bridgehamptonilla ja Watkins Glenillä. Hän kuului Yhdysvaltojen katuautokuljettajien kerhoon () sekä tuki Mark Donohueta tämän aloittaessa katuautoilun parissa.

## Lähteet
Piritta Lumous

**Piritta Lumous** (oik. **Piritta Vartola**; s. 1973 Tampere) on tamperelainen rock-laulaja, sanoittaja, ohjaaja ja kirjailija. Hän on laulanut muun muassa yhtyeissä Mellow, Not Guilty, Lumous ja Manzana ja julkaissut kuusi levyä (Universal, Playground, DAR, Tuupa-Records). Lisäksi hän on tehnyt 13 Euroopan kiertuetta, ulkomaisia festivaaleja sekä kiertueita Kiinassa Manzana- yhtyeensä kanssa (2016, 2017, 2019). Hän sanoittaa myös muille artisteille, muun muassa Villieläin-yhtyeelle, Agnes Pihlavalle sekä on laulanut taustoja muun muassa Diablon, Uniklubin, Palefacen, Ezkimon ja Lord Estin levyillä. Manzanan kuudes levy ilmestyi 1. elokuuta 2022. Manzana vetäytyi määrittelemättömän pituiselle tauolle huhtikuussa 2023.   

Lumous laulaa Manzanan lisäksi MuteSwans -yhtyeessä yhdessä Capri Selon (Amberian Dawn), Päivi Lepistön (Movetron) ja Noora Louhimon(Battle Beast) kanssa. Lumous laulaa myös Kalevala-teemaisessa heavy rock- yhtye Louhis Heartissa. Louhis Heartin ensimmäinen single "Mystery in the frozen land" julkaistiin toukokuussa 2018 Etelä-Amerikassa ja Japanissa.  

Lumous julkaisi Manzana-yhtyeen Euroopan kiertueille sijoittuvan esikoisromaaninsa *[[Roadkill - Levottomuuden anatomia|Roadkill – Levottomuuden anatomia]]* huhtikuussa 2012 (Nordbooks). Kirja on vahvasti elämäkerrallinen romaani taiteilijuudesta, äitiydestä ja kiertue-elämästä. Kirjan ensimmäinen painos myytiin loppuun kolmessa viikossa.

Lumous ohjaa myös lasten ja nuorten teatteria, sekä esiintyy useissa rooleissa musiikkiteattereissa. Hän esiintyy myös 1920-lukuisen katujazz -yhtyeen Roaming Street Band -solistina.    

Lumous on valmistunut Turun Taideakatemiasta teatteri-ilmaisun ohjaajaksi 2004 ja kirjoitti kirjallisuuden dekadentteja naiskuvia käsittelevää pro gradu -työnsä Tampereen yliopistolle 2017. Lumous on feministi ja eläinten oikeuksien puolustaja ja on puhunut julkisuudessa muun muassa naiseudesta rock-maailmassa sekä autistisesta lapsestaan. 

Piritta Lumous on naimisissa ja hänellä on kolme poikaa. Hän työskentelee teatterin ja kirjallisuuden opettajana lukiossa Pirkanmaalla.  

## Lähteet

* Manzana-yhtyeen kotisivut
* Piritta Lumous Facebookissa
* Manzana-yhtye last.fm:ssä
* Villieläin-yhtye last.fm:ssä
* Piritta Lumouksen myspace-sivut
Hetesirppisammal

**Hetesirppisammal** (*Sarmentypnum exannulatum*, syn. *Warnstorfia exannulata*) on lievästi käyrälehtinen yhteen kertaan haarova vihreänruskehtava sirppisammal. Suikertavat tai kohenevat versot ovat noin 3–5 cm:n pituisia, upoksissa kasvaessa usein pidempiä. Sen koukkumaiset lehdet eivät ole yhtä pitkät ja kapeat kuin lampisirppisammalella. Hetesirppisammal kasvaa koko Suomessa lähteissä, lähteisillä soilla sekä järvissä ja lammissa.

## Lähteet

## Aiheesta muualla
* ITIS: ''Warnstorfia exannulata''
Espoon viimeinen neitsyt

**Espoon viimeinen neitsyt** on Selma Vilhusen käsikirjoittama ja Hanna Maylettin ohjaama suomalainen draamaelokuva vuodelta 2003. Sen pääosissa esiintyvät Saila Laakkonen ja Hennariikka Laaksola.

## Näyttelijät

## Juoni

16-vuotias Minna on kyllästynyt kiltin tytön elämään. Kaikki kaverit elävät Minnan mielestä vauhdikasta ja mielenkiintoista elämää, johon kuuluvat niin seurustelut kuin sekoilutkin. Päästäkseen kokemaan kaiken tämän saman Minna raahaa parhaan ystävänsä Emman kesäiselle liftireissulle todistaakseen, että hänkin osaa olla villi, vapaa ja rohkea. Minnan ja Emman reissusta tulee seikkailu, tosin vähän eri tavalla kuin Minna etukäteen kuvitteli.
Lopulta he päätyvät festareille, joilla Minnan villeys, vapaus ja rohkeus todella punnitaan. Samalla Minnan ja Emman kaveruus joutuu koetukselle ja Minna tajuaa mitä on tosi ystävyys.

## Aiheesta muualla
*
Vuosien takaa

__NOTOC__
**Vuosien takaa** on Reijo Viidan kokoelma-albumi, jonka on koonnut tamperelainen Salix Ay. Levyyn on koottu Viidan suosikkikappaleita vuosien varrelta Fonovox- ja JP-musiikki-levy-yhtiön tuotannosta viideltä LP-levyltä.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
EBBC Den Bosch Basket

**SPM Shoeters Den Bosch** on alankomaalainen koripalloseura, joka sijaitsee 's-Hertogenboschissa.

## Historia
Seura perustettiin vuonna 1952 ja se pelasi ensimmäisen pelinsä korkeimmalla tasolla kaudella 1972–1973. Joukkueen kulta-aikaa olivat vuodet 1979-1988, jolloin se voitti kaikki Hollannin mestaruudet. Vuonna 1979 joukkue pääsi myös Euroopan Cup voittajien Cupin finaaliin, jossa se hävisi kuitenkin Gabetti Cantùlle. 

Vuonna 2000 seuran nimi oli EiffelTowers Nijmegen, koska joukkue sijaitsi sponsorointisyistä Nijmegenissä. Kaudella 2003–2004 seura teki debyyttinsä ULEB Cupissa. Vuonna 2005 joukkuetta sponsoroinut Eiffel päättikin jatkaa toimintaa Den Boschissa, jolloin Nijmegeniin jäi EiffelTowers Nijmegenin.  Vuonna 2007 seura sopi Eiffelin kanssa seitsemän vuoden sponsorointisopimuksesta, jonka voimassaolo päättyisi vuonna 2014.

## Lähteet

## Aiheesta muualla
*Virallinen kotisivu 
*Eurobasket
Dănuț Grecu

**Dănuț ”Dan” Grecu** (26. syyskuuta 1950 Bukarest – 12. joulukuuta 2024) oli romanialainen telinevoimistelija ja olympiamitalisti. Hän oli parhaimmillaan rengasvoimistelijana.

Grecu sijoittui Münchenin 1972 olympialaisissa telinevoimistelun joukkuekilpailussa seitsemänneksi ja henkilökohtaisessa moniottelussa parhaana romanialaisena 32:nneksi pistein 108,850. Montrealin 1976 olympialaisissa hän saavutti renkailla pronssia pistein 19,500. Hänen edelleen sijoittuivat neuvostoliittolaiset Nikolai Andrianov ja Aleksandr Ditjatin. Joukkuekilpailussa hän sijoittui kuudenneksi kerättyään kymmenenneksi parhaat henkilökohtaiset pisteet, mutta moniottelun finaalin hän jätti kesken ja sijoittui 36:nneksi. Hypyssä hän sijoittui neljänneksi 19,200 pisteellä. Moskovan 1980 olympialaisissa Grecu sijoittui joukkuekilpailussa neljänneksi, moniottelussa yhdeksänneksi (115,225&nbsp;p) ja renkailla kuudenneksi epäonnistuttuaan pahasti finaalisuorituksessaan (10,850&nbsp;p).

Varnan MM-kilpailuissa 1974 Grecu jakoi renkaitten maailmanmestaruuden Nikolai Andrianovin kanssa. Strasbourgin MM-kilpailuissa 1978 hän saavutti renkailla pronssia ja Fort Worthin MM-kilpailuissa 1979 hopeaa.

Grecu saavutti renkailla EM-hopeaa Grenoblessa 1973 sekä Euroopan-mestaruuden Bernissä 1975.

## Lähteet
* 
* 
* 

### Viitteet

## Aiheesta muualla
Lauri Härö

**Lauri Jaakoppi Härö** (8. kesäkuuta 1899 Mäntyharju – 30. maaliskuuta 1980) oli suomalainen pikajuoksija. Hän edusti vuoteen 1922 Viipurin Reipasta ja sittemmin Kotkan Intoa.

Härö karsiutui Pariisin olympialaisissa 1924 alkuerissä 100 ja 200&nbsp;metrin juoksussa. Hän edusti Suomea myös maaottelutasolla. 100&nbsp;metrin ennätyksensä 10,8 hän juoksi Helsingissä 23. syyskuuta 1923 ja 200&nbsp;metrin ennätyksensä 22,2 Lahdessa 7. lokakuuta 1923. Vuonna 1920 hän juoksi ensimmäisenä suomalaisena 60 metriä alle 7 sekunnissa.

Härö saavutti Kalevan kisoissa 100&nbsp;metrillä kultaa 1920, 1921, 1922 ja 1923 sekä hopeaa 1925. 200&nbsp;metrillä hän sai kultaa 1923, hopeaa 1921 ja 1922 sekä pronssia 1920 ja 1925.

Härö tunnettiin lempinimellä ”Pippuri-Lasse”. Juostessaan hän puristi nyrkeissään niin sanottuja sisukapuloita.

Härö toimi urheilu-uransa jälkeen Metsähallituksen ylimetsänhoitajana.

## Lähteet
* 
### Viitteet
Cash Warren

**Cash Warren** (s. 10. tammikuuta 1979 Los Angeles, Kalifornia, Yhdysvallat) on yhdysvaltalainen elokuvatuottaja. Hän on Jessica Alban puoliso vuodesta 2008. Heillä on kaksi tytärtä ja poika.

## Lähteet

## Aiheesta muualla
*
Mary Lou Retton

**Mary Lou Retton** (s. 24. tammikuuta 1968 Fairmont, Länsi-Virginia) on entinen yhdysvaltalainen telinevoimistelija ja olympiavoittaja. Hän lopetti uransa 16-vuotiaana olympiamenestyksensä jälkeen.

Retton nousi Yhdysvaltain kärkivoimistelijoiden joukkoon vuonna 1983 voittamalla Amerikan cupin. Los Angelesin 1984 olympialaisissa hän saavutti viisi mitalia ja nousi ensimmäisenä yhdysvaltalaisena naisvoimistelijana olympiavoittajaksi. Hän saavutti ensin joukkuekilpailussa hopeaa ja pääsi henkilökohtaisen moniottelun finaaliin parhailla lähtöpisteillä. Ottelufinaalissa hän sai nojapuusuorituksestaan 9,85 ja puomilta 9,80 pistettä, jolloin Romanian Ecaterina Szabó nousi kokonaispisteissä hänen ohitseen. Kolmannelta telineeltään permannolta Retton sai täydet 10,00 pistettä. Kun romanialaisen Maria Simionescun johtama tuomaristo antoi hänelle täydet pisteet myös hypystä, nousi hän voittoon 0,05 pisteen erolla suorituksensa jo aiemmin päättäneeseen Szaboon. Rettonin yhteispisteet olivat 79,175. Telinefinaaleissa Szabo oli parempi ja 145-senttisen Rettonin tulokseksi kirjattiin hopeaa hypyssä (19,850), pronssia permannolla (19,775) ja nojapuilla (19,800) sekä neljäs sija puomilla (19,550).
Retton oli ensimmäinen henkilökohtaisessa moniottelussa olympiakultaa voittanut yhdysvaltalainen voimistelija.

Mary Lou Rettonia valmensi vuonna 1981 Yhdysvaltoihin muuttanut romanialainen Bela Karolyi. Retton lopetti voimistelu-uransa vuonna 1984.
Urheilu-uransa jälkeen Retton avioitui Texas Longhornsin entisen pelinrakentajan, Shannon Kelleyn kanssa.

Retton on myös näytellyt elokuvissa ja tv-sarjoissa. Hän on esiintynyt muun muassa Baywatchissa sekä Mies ja alaston ase 33 1/3 – Viimeinen solvaus -elokuvassa.

## Lähteet
* 
* 
* 
* 

### Viitteet
Julianne McNamara

**Julianne Lyn McNamara** (s. 11. lokakuuta 1965 Flushing, New York) on entinen yhdysvaltalainen telinevoimistelija ja olympiavoittaja.

McNamara voitti Los Angelesin 1984 olympialaisissa kultaa nojapuilla tasapistein 19,950 kiinalaisen Ma Yanhongin kanssa, hopeaa joukkuekilpailussa ja permannolla (19,950&nbsp;p) sekä sijoittui neljänneksi moniottelussa pistein 78,400 häviten romanialaiselle Simona Paucălle 0,275 pisteellä.

Ainoan MM-mitalinsa McNamara saavutti Moskovassa 1981 sijoittumalla nojapuilla jaetulle pronssimitalille.

## Lähteet

* 
* 
* 

### Viitteet
There! I’ve Said It Again

**There! I've Said It Again** on Bobby Vintonin seitsemäs studioalbumi, joka julkaistiin tammikuussa 1964. 
Albumi saavutti 8:n sijan Billboard 200 -listalla. Albumilta julkaistiin kaksi singleä, *There! I've Said It Again* ja *My Heart Belongs to Only You*. 

## Kappaleet
### Puoli 1
# You're Nobody 'Til Somebody Loves You - (Russ Morgan, Larry Stock, James Cavanaugh) - 3:12
# Unchained Melody - (Hy Zaret, Alex North) - 2:44
# There! I've Said It Again - (Redd Evans, David Mann) - 2:20
# If - (Robert Hargreaves, Stanley Damerell, Tolchard Evans) - 2:38
# My Foolish Heart - (Ned Washington, Victor Young) - 2:36
# Trying - (Billy Vaughn) - 2:50
### Puoli 2
# Lavender Blue - (Eliot Daniel, Larry Morey) - 2:52
# To Each His Own - (Jay Livingston, Ray Evans) - 2:36
# I Can Dream, Can't I? - (Irving Kahal, Sammy Fain) - 3:03
# Warm and Tender - (Lloyd, Bobby Vinton) - 2:44
# My Heart Belongs to Only You - (Frank Daniels, Dorothy Daniels) - 2:42
# Too Young - (Sylvia Dee, Sidney Lippman) - 2:42

## Tekijät
*Tuottaja: Robert Morgan
*Sovittaja: Stan Applebaum
*Kannen valokuva: Columbia Records Photo Studio - Henry Parker

## Listat
**Albumit** - Billboard (North America)

**Singlet** - Billboard (North America)
Bernard Parker

**Bernard Melvin Parker** (s. 16. maaliskuuta 1986 Boksburg, Etelä-Afrikka) on eteläafrikkalainen jalkapalloilija, joka edustaa serbialaista Punaista tähteä. 172 senttimetriä pitkän Parkerin pelipaikka on hyökkäyksessä tai keskikentällä hyökkäävässä roolissa.

Heinäkuussa 2009 Parker siirtyi edustamastaan Belgradin Punaisesta tähdestä Alankomaiden Eredivisienissä kaudella 2008-09 toiseksi sijoittuneeseen Twenteen. Twenteä valmentaa entinen Englannin jalkapallomaajoukkueen päävalmentaja Steve McClaren.

Parker edustaa Etelä-Afrikkaa 2009 Maanosaliittojen cupissa, jossa hän teki joukkueensa molemmat maalit 17. kesäkuuta 2009 pelatussa ottelussa Uutta-Seelantia vastaan. Hänet valittiin ottelun parhaaksi pelaajaksi.
Blue on Blue

**Blue on Blue** on Bobby Vintonin kuudes studioalbumi, joka julkaistiin 1963.
Tämä albumi sisältää kaksi singlenä ilmestynyttä kappletta "Blue on Blue", ja "Blue Velvet".
Albumilla on seuraavat cover-versiot: "St. Louis Blues", "Blueberry Hill", "Am I Blue", "Blue, Blue Day", "Mr. Blue" ja "My Blue Heaven".

## Kappaleet
### Puoli 1
# Blue on Blue - (Hal David, Burt Bacharach) - 2:26
# Am I Blue - (Harry Akst, Grant Clark) - 2:19
# Blue, Blue Day - (Don Gibson) - 1:53
# Mr. Blue - (DeWayne Blackwell) - 2:30
# Blue Velvet - (Bernie Wayne, Lee Morris) - 2:47
# St. Louis Blues - (W.C. Handy) - 2:27

### Puoli 2
# Blue Skies - (Irving Berlin) - 2:17
# Blue Hawaii - (Leo Robin, Ralph Rainger) - 2:08
# Blue Moon - (Lorenz Hart, Richard Rodgers) - 2:40
# Little Miss Blue - (Bobby Vinton, Formosa) - 2:08
# Blueberry Hill - (Al Lewis, Larry Stock, Vincent Rose) - 2:31
# My Blue Heaven - (Walter Donaldson, George Whiting) - 1:50

## Albumin tekijät
*Tuottaja: Bob Morgan
*Sovitta: Burt Bacharach
*Kannen valokuva: Hank Parker

## Listat
**Albumit** - Billboard (North America)

**Singlet** - Billboard (North America)
Kyttä ja puolikas

**Kyttä ja puolikas** (*Cop and a Half*, myös nimillä *Cop & ½* ja *Cop & 1/2*) on koko perheen toiminnallinen komediaelokuva, joka valmistui vuonna 1993. Ohjauksesta vastaa Henry Winkler ja pääosia esittävät Burt Reynolds sekä nuori Norman D. Golden II.

## Juoni

Devon Butler on kahdeksanvuotias poika, joka asuu Miamissa, Floridassa. Hän rakastaa poliisielokuvia, -sarjoja ja -leikkejä ja hän tuntee kaikki alan termit ja menettelyt. Hänen suurin unelmansa onkin päästä ihkaoikeaksi poliisiksi. Eräänä päivänä hengaillessaan hylätyssä varastossa hän joutuu tahtomattaan murhan silminnäkijäksi. Poliisi haluaa hänen tunnistavan tekijät mutta Devon suostuu vain sillä ehdolla, että hänestä tehdään poliisi. Hän pääseekin veteraanikyttä (ja lapsenvihaaja) Nick McKennan pariksi ja kaksikko joutuu kaikenlaisiin vaarallisiin ja hulvattomiin kommelluksiin etsiessään murhaajaa.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano kutsui elokuvaa kamalaksi, tahattoman camp-henkiseksi kalkkunaksi ja antoi sille yhden tähden viidestä, mikä vastaa sanallista arviota ”huono”.

## Lähteet

## Aiheesta muualla
*
*
Yrjö Ekqvist

**Yrjö Rafael Ekqvist** (10. marraskuuta 1898 Tammisaari – 20. marraskuuta 1973 Perniö) oli suomalainen keihäänheittäjä. Hän edusti Ekenäs IF:ää ja HIFK:ta.

Ekqvist sijoittui Pariisin olympialaisissa neljänneksi tuloksella 57,56. Hän edusti Suomea myös maaottelukilpailuissa. Ennätyksensä 65,33 hän heitti Turussa 14. syyskuuta 1924. Vain Jonni Myyrä oli aiemmin heittänyt keihästä pidemmälle.

Ekqvist saavutti Kalevan kisoissa keihäänheitossa kultaa 1923 ja 1924, hopeaa 1925 ja 1926 sekä pronssia 1918 ja 1922. Keihäänheiton kahden käden yhteistuloskilpailussa hän sai kultaa 1917, 1923 ja 1924 sekä hopeaa 1918 ja 1922.  

## Lähteet
Emäkkikasvit

**Emäkkikasvit** (Fumariaceae) on Ranunculales-lahkoon kuuluva ruohokasvien heimo vanhassa Cronquistin luokittelujärjestelmässä sekä eräissä muissa vanhentuneissa luokitteluissa. Nykyään heimon suvut yleensä luokitellaan unikkokasveihin (Papaveraceae) kuuluviksi, alaheimoon *Fumarioideae*. Sukuja on luokittelutavasta riippuen 15–18 ja lajeja noin 530, joista suurin osa kasvaa pohjoisen pallonpuoliskon lauhkealla ja subtrooppisella vyöhykkeellä. Etelä-Afrikka on emäkkikasvien toinen keskeinen esiintymisalue. Euroopassa tavataan muutamia kymmeniä erilaisia emäkkikasvien lajeja.

## Sukuja
* *[[adlumiat|Adlumia]]* – adlumiat
* *[[amerikankiurunkannukset|Capnoides]]* – amerikankiurunkannukset
* *[[leivonkannukset|Ceratocapnos]]* – leivonkannukset
* *[[kiurunkannukset|Corydalis]]* – kiurunkannukset
* *[[Cryptocapnos]]*
* *[[Cysticapnos]]*
* *[[Dactylicapnos]]*
* *[[pikkusydämet|Dicentra]]* – pikkusydämet
* *[[Discocapnos]]*
* *[[emäkit|Fumaria]]* – emäkit
* *[[särkynytsydän|Lamprocapnos]]* – särkyneetsydämet
* *[[Platycapnos]]*
* *[[neidonkannukset|Pseudofumaria]]* – neidonkannukset
* *[[Rupicapnos]]*
* *[[Sarcocapnos]]*
* *[[Trigonocapnos]]*

## Lähteet

## Aiheesta muualla
* Fumariaceae (funet.fi)
* Taxonomy browser:Fumariaceae
Wael Gomaa

**Wael Gomaa** (, s. 3. elokuuta 1975 Al-Mahalla al-Kubra, Egypti) on egyptiläinen jalkapalloilija. Puolustajana pelaava Gomaa edustaa Egyptin valioliigassa pelaavaa Al-Ahlia.

## Lähteet
Pellavamarkkinat

**Pellavamarkkinat** on Hämeenlinnassa Lammilla vuosittain kesäkuussa järjestettävä, nykyisin yksipäiväinen markkinatapahtuma. Vuonna 2010 Pellavamarkkinat järjestettiin 40. kerran. Parhaimmillaan kävijöitä on ollut yli kymmenentuhatta. Tapahtuma on muutamaa poikkeusvuotta lukuun ottamatta järjestetty Hakkalan koulun ympäristössä. Markkinat järjestää Lammin Lions Club. Lammin pellavamarkkinoilla on järjestetty juhannusviikkoa edeltävän viikon lauantaina. Markkinoilla on yleensä 5&nbsp;000–10&nbsp;000 kävijää, ja se on järjestetty vuonna 2010 jälleen kerran Hakkalan yläasteella. Pellavamarkkinat olivat viimeksi 15.6.2024.

Ensimmäiset Pellavamarkkinat järjestettiin 17.–18. heinäkuuta 1971.

Vuoden 2025 pellavamarkkinat järjestetään Lammin keskustassa Hakkalan kentän sijaan.

## Aiheesta muualla
* Pellavamarkkinat
Mohamed Shawky

**Mohamed Shawky** (, s. 15. lokakuuta 1981 Port Said, Egypti) on egyptiläinen jalkapalloilija, pelipaikaltaan puolustava keskikenttäpelaaja. Hän edustaa Englannin valioliigassa pelaavaa Middlesbroughta.

## Ura
Shawky aloitti jalkapalloilun ammattilaisena Al-Masrin joukkueessa kaudella 2000–2001, josta hän siirtyi maansa suurseuraan Al-Ahliin vuonna 2003. Shawky voitti joukkueessa muun muassa kolmesti Afrikan Mestarien liigan vuosina 2001, 2005 ja 2006. Elokuussa 2007 hän allekirjoitti kolmen vuoden sopimuksen englantilaisseura Middlesbrough FC:n kanssa.

## Lähteet
Soane Toke

**Soane Toke** oli Wallis ja Futunaan kuuluvan Uvean (Wallis) perinteisen kuningaskunnan kuningas. Hän hallitsi ainoastaan yhden päivän vuonna 1953..

Hänen edeltäjänsä oli Kapeliele Tufele III ja seuraajansa Aloisia Brial.

## Lähteet
Aloisia Brial

**Aloisia Brial** (k. 1972) oli Wallis ja Futunaan kuuluvan Uvean (Wallis) perinteisen kuningaskunnan kuningatar. Hän hallitsi vuosina 1953–1958.

Hänen edeltäjänsä oli Soane Toke ja seuraajansa Tomasi Kulimoetoke II.

## Lähteet
Henk Norel

**Henk Norel** (s. 17. syyskuuta 1987, Gorinchem) on alankomaalainen koripalloilija. Hänen seurajoukkueenaan toimii tällä hetkellä DKV Joventut.

## Ura
Norel aloitti pelaamisen Demon Astronauts Amsterdamin juniorijoukkueissa, joista hän siirtyi Joventut Badalonaan vuonna 2005. Häntä ei pidetty kuitenkaan vielä tarpeeksi kehittyneenä ACB:hen, joten hänet pistettiin pelaamaan CB Pratiin, joka pelasi Liga EBA:ssa. Kaudella 2006–2007 Norel pelasi yhden ruonkosarjapelin Joventutissa ennen kuin hänet myytiin takaisin lainalle Pratiin LEB Silveriin. Seuraavaksi kaudeksi Norel pääsi pelaamaan LEB Oroon CB Lucentum Alicanten paitaan. 

Yhden kauden jälkeen Alicantessa Joventut päätti nostaa hänet edustusjoukkueeseen. Ensimmäisellä kokonaisella Joventut-kaudellaan Norel teki Euroliigassa 3,1 pistettä ja otti 2,2 levypalloa ottelua kohden. Hänen aggressiivinen pelitapansa takia hän muun muassa mursi nenänsä debyyttikautensa aikana, mutta nousi kotiyleisön suosikiksi.

 Minnesota Timberwolves varasi hänet toisella kierroksella numerolla 47.

## Lähteet

## Aiheesta muualla
*Euroliigan pelaajaprofiili
*NBA Prospect profile
*NBA:n pelaajaprofiili 
*DraftExpress
Tuuleen kirjoitettu

**Tuuleen kirjoitettu** (*Written on the Wind*) on vuonna 1956 ensi-iltansa saanut Douglas Sirkin ohjaama draamaelokuva. George Zuckermanin käsikirjoitus perustuu Robert Wilderin vuonna 1947 kirjoittamaan novelliin. Pääosissa ovat Rock Hudson, Lauren Bacall, Robert Stack ja Dorothy Malone. Elokuva kertoo seksin, vallan ja rahan yhteen punoutuneista siteistä. Dorothy Malone sai Oscar-palkinnon elokuvan sivuroolista ja lisäksi elokuva sai Oscar-ehdokkuudet tunnuslaulustaan, jonka on säveltänyt Victor Young ja sanoittanut Sammy Cahn, sekä miessivuosasta (Robert Stack).

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

## Näyttelijät

Lähde: 

## Lähteet

## Aiheesta muualla
Tell Me Why (Bobby Vintonin albumi)

**Tell Me Why** on Bobby Vintonin kahdeksas studioalbumi, joka julkaistiin heinäkuussa 1964. 
Albumilla on yksi singlellä julkaistu kappale *Tell Me Why*. Albumilla on coverversiot "Somewhere Along the Way," "When I Lost You," "Some of These Days," "Maybe You'll Be There", "If You Love Me (Really Love Me)" ja "I Wanna Be Loved".

## Kappaleet
### Puoli 1
# Somewhere Along the Way - (Sammy Gallop, Kurt Adams) - 2:22
# When I Lost You - (Irving Berlin) - 2:14
# There Goes My Heart - (Benny Davis, Abner Silver) - 2:59
# Some of These Days - (Shelton Brooks) - 3:20
# Maybe You'll Be There - (Sammy Gallop, Rube Bloom) - 2:27
# Tell Me Why - (Al Alberts, Marty Gold) - 2:36

### Puoli 2
# Imagination Is a Magic Dream - (Bob Hilliard, B.T. Green) - 3:10
# If You Love Me, Really Love Me - (Geoff Parsons, Marguerite Monnot) - 3:25
# There Goes That Song Again - (Sammy Cahn, Jule Styne) - 2:07
# A Pretty Girl Is Like a Melody - (Irving Berlin) - 2:36
# I Love You Much Too Much - (Don Raye, Alexander Olshey, Chaim Towber) - 2:54
# I Wanna Be Loved - (Billy Rose, Edward Heyman, Johnny Green) - 2:30

## Albumin tekijät
*Tuottaja: Robert Morgan
*Sovittaja: Stan Applebaum

## Sijoitukset
**Albumi** - Billboard (North America)

**Singlet** - Billboard (North America)
Cimarron Strip

**Cimarron Strip** on yhdysvaltalainen lännensarja, jota esitettiin vuosina 1967–1968. Sarja lopetettiin kielteisten arvostelujen takia ensimmäisen tuotantokauden jälkeen.

Sarja kertoo *The Indian Country*n liittovaltion sheriffistä Jim Crownista (Whitman), jonka tehtävä on pitää laki kurissa  Kansas Terrorityn ja Indian Terrorityn välillä 1880-luvulla.

## Lähteet
19 (kappale)

**19** tai **Nineteen**, on brittiläisen musiikintekijä Paul Hardcastlen vuonna 1985 julkaisema kappale, joka on julkaistu Hardcastlen nimikkoalbumilla sekä omana singlenä. Kappale kertoo Vietnamin sodasta ja sodasta selvinneistä sotilaista. Kappaleen mukaan "sotilaan keski-ikä oli toisessa maailmansodassa 26 vuotta, Vietnamissa se oli 19".

Singlen B-puoli oli kappale *"Fly by Night"*.

Single nousi Suomen virallisen listan sijalle 3.

## Lähteet
Yrityssaneeraus

**Yrityssaneeraus** eli **velkasaneeraus** on tuomioistuimen hyväksymä toimenpide, jolla tervehdytetään ylivelkaantuneen oikeushenkilön toiminta. Yrityssaneeraukseen hakeutuminen on usein vaihtoehto konkurssille. Yrityssaneeraukseen hakeudutaan kassavirtaongelmien ja rahoitusvaikeuksien vuoksi, jotta voidaan uudelleenneuvotella ja vähentää velkoja ja parantaa tai palauttaa likviditeetti, jotta oikeushenkilö voi jatkaa toimintaansa. Saneerausmenettelyn kohteena voi olla yksityinen elinkeinonharjoittaja, avoin yhtiö, kommandiittiyhtiö, osakeyhtiö, osuuskunta, asunto-osakeyhtiö tai taloudellista toimintaa harjoittava yhdistys. 

## Hakeminen

Yrityssaneeraukseen voidaan hakeutua mikäli velallinen ei pysty suoriutumaan veloistaan eräpäivinä. Hakemus tehdään tuomioistuimeen ja hakijana voi toimia velallinen tai velkoja. Yrityssaneeraushakemus voidaan tehdä, vaikka velkoja hakee velallista konkurssiin. Tuomioistuin voi keskeyttää konkurssihakemuksen käsittelyn sekä ulosoton väliaikaisesti. Tuomioistuimen ei tarvitse ottaa käsittelyyn puuttellista yrityssaneeraushakemusta. Yrityssaneeraukseen ei voi enää hakeutua, mikäli velallinen on jo konkurssissa.

Saneeraushakemuksen tulee sisältää yhtiön tarkat taustatiedot, omistussuhteet, tilinpäätös, tuore välitilinpäätös, luettelo veloista ja varoista sekä tilintarkastajan lausunto maksukyvystä.

Yritykset hakeutuvat saneeraukseen usein liian myöhään.

## Käsittely ja tuomio

Saneerausmenettely voidaan aloittaa, mikäli siihen suostuu vähintään kaksi velkojaa, joiden yhteenlasketut saatavat edustavat vähintään viidennestä veloista. Mikäli kaikki yrityssaneerauksen edellytykset täyttyvät, tuomioistuin määrää yrityksen saneeraukseen. Hyväksytyssä saneerausohjelmassa velkojen takaisinmaksulle on luotu maksuohjelma ja velkojen kokonaismäärää saatetaan olla leikattu. Yrityssaneerauksesta tulee velalliselle merkintä kaupparekisteriin.

Tuomioistuin määrää saneerausmenettelyn alussa selvittäjän, jonka toimena on laatia selvitys velallisen varoista, veloista ja muista sitoumuksista sekä seikoista, joilla on vaikutusta velallisen taloudelliseen asemaan. Lisäksi tuomioistuimen on määrättävä velkojatoimikunta velkojien yhteiseksi edustajaksi, mikäli velkojia on monta.

## Yrityssaneerauksen päättyminen

Yrityssaneeraus päättyy viimeistään siinä vaiheessa kun maksuohjelman mukaiset maksut on suoritettu. Mikäli yrityssaneerauksen aikana velallinen ei pysy maksuohjelmassa, niin yrityssaneeraus voidaan keskeyttää. Tämä aiheuttaa yleensä nopeasti velallisen konkurssin.

## Katso myös
*Realisaatiosaneeraus
*Konkurssi

## Lähteet

## Aiheesta muualla
*Yrityssaneeraus (Suomi.fi yritykselle -verkkopalvelu)
Kahlehditun Pyhän Pietarin katedraali

**Kahlehditun Pyhän Pietarin katedraali** () on vuonna 1845 käyttöön vihitty roomalaiskatolinen katedraali Cincinnatissa Ohiossa ja Cincinnatin roomalaiskatolisen arkkihiippakunnan tuomiokirkko. Se on ollut Kansallisessa historiallisten paikkojen rekisterissä vuodesta 1973.

Vuonna 1977 katedraalissa vieraili puolalainen arkkipiispa Karol Wojtyła, josta seuraavana vuonna tuli paavi Johannes Paavali II.

## Aiheesta muualla

*Saint Peter in Chains Cathedral
Saara Skyttä

**Saara Eeva Maria Skyttä** (s. 25. maaliskuuta 1987 Lieto) on suomalainen kestävyysjuoksija. Hän edustaa Liedon Parmaa ja häntä valmentaa Anne Skyttä.

Hän on edustanut Suomea kahdesti alle 20-vuotiaiden MM-kisoissa 3&nbsp;000 metrin estejuoksussa. 13. heinäkuuta 2004 hän juoksi Grossetossa, Italiassa 11.21,11 ja 15. elokuuta 2006 hän juoksi Pekingissä, Kiinassa 10.39,56. Kummallakaan kerralla hän ei selviytynyt loppukilpailuun.

Hän on osallistunut Suomi–Ruotsi-maaotteluun 3&nbsp;000 metrin estejuoksussa kolmesti. Vuonna 2006 hän oli neljäs ajalla 10.25,68, vuonna 2007 kolmas ajalla 10.29,83 ja vuonna 2009 kuudes ajalla 11.22,60.

## Aikuisten SM-mitalit
*Ulkoradoilla
**Hopeaa 2007 (3 000 m esteet 10.26,54)
**Hopeaa 2009 (5 000 metriä 16.55,79)
**Pronssia 2009 (3 000 m esteet 10.27,83)

## Ennätykset

*Ulkoradoilla
**800 m 2.11,99 (2007)
**1 500 m 4.24,73 (2009)
**5 000 m 16.48,13 (2009)
**3 000 m esteet 10.21,13 (2009)

*Sisäradoilla
**800 m 2.15,58 (2009)
**800 m (ylipitkä) 2.12,87 (2009)
**1 500 m 4.36,57 (2009)
**1 500 m (ylipitkä) 4.28,88 (2009)

## Lähteet
* 

### Viitteet
Kofola

**Kofola** on kolajuoma, jota valmistetaan Tšekissä. Sitä valmistaa *Kofola a.s.* Juoma tuli myyntiin kommunistisessa Tšekkoslovakiassa vuonna 1962 hallinnon haluttua osoittaa, että länsimaisia Coca-Colan ja Pepsin kaltaisia tuotteita osataan valmistaa itsekin. Kofolan makua kuvataan niitä hieman kitkerämmäksi. Tuotteen kuuluisa mainoslause suomentuu ”On monenlaisia janoja, mutta vain yksi Kofola”.

## Maut
* *Kofola Citrus*
* *neKofola/joKofola*
* *Kofola BEZ cukru*
* *Kofola Kofola Barborková*

## Lähteet

## Aiheesta muualla
* Kofola-yrityksen kotisivu
Koko-teatteri

**KokoTeatteri** on vuonna 1997 perustettu vapaan kentän ammattiteatteri ja jazzklubi, joita hallinnoi KokoTeatteri -yhdistys ry. Vuoden 2012 alusta KokoTeatterin toimitilat ovat olleet Helsingin Hakaniemessä Svenska Gårdenissa. 

Teatterilla on kolme vakinaista työntekijää, 50 jäsentä ja sen produktioissa vierailee vuosittain 30–40 freelanceteatterilaista. Se on vuoden 2008 alkuun mennessä tuottanut yli 70 ensi-iltaa. Esitykset ovat teatteria ja tanssia, joissa yhdistellään monia taiteenlajeja. Teatteri saa valtion harkinnanvaraista tukea. Lisäksi sitä tukevat Valtion Tanssitaidetoimikunta ja Helsingin kaupungin kulttuuriasiainkeskus. Se järjestää nimellä Olohuone yleisölle avoimia tilaisuuksia, joissa on muun muassa taiteilijatapaamisia ja keskusteluja.

Teatteri on perustettu sen taiteellisen johtajan, tanssija-koreografi-näyttelijä Anna Veijalaisen aloitteesta. Ensimmäisen toimintavuoden ensimmäinen esitys oli tanssiteatteriteos *Armon arpajaiset*. Toiminta alkoi 1998 klubimuotoisena. Vuonna 2001 teatteri aloitti yhteistyön Q-teatterin Baltic Circle -festivaalin kanssa. Ylen TV1:n *Valopilkku*-ohjelma valitsi teatterin jo heti perustamisvuonna Vuoden Valopilkuksi. Sen toimitilat olivat vuodesta 2000 vuoden 2011 loppuun entisessä elokuvateatterissa Helsingin Kruununhaassa. Vuoden 2012 alussa yhdistys muutti Hakaniemeen uusiin tiloihin Svenska gårdeniin. Avajaisia vietettiin 3. helmikuuta 2012.

Teatterin kymmenvuotisjuhlanäytelmä oli virolaisen kirjailijan Andrus Kivirähkin kirjasta dramatisoitu *Riihiukko*. Kaksikymmentävuotisjuhlanäytelmä oli Nick Paynen (UK) näytelmä Constellations, suomentanut Sonja Sorvola. 

## Koko Jazz Club
Koko Jazz Club on basisti Timo Hirvosen ja rumpali Jussi Lehtosen luotsaama livejazz-klubi, joka toimii samoissa tiloissa KokoTeatterin kanssa. 

Lavalla on käynyt Suomen merkittävimpiä jazz-kokoonpanoja ja -artisteja, kuten Severi Pyysalo, Marzi Nyman, Jukkis Uotila, Jussi Fredriksson, Kari Ikonen, Manu Dunkel, Pope Puolitaival ja Jussi Kannaste sekä kansainvälisiä artisteja kuten Tim Ries, Bernard Flowler, Jonathan Kreisberg, Billy Hart, Tim Hagans, Bob Moses ja Joey Calderazzo. 

Yhteistyössä Koko Jazz Clubin pääyhteistyökumppanit ovat Sibelius-Akatemia ja Eastway. Keväällä 2012 oli yhteistyössä tehtyjä konsertteja niin Sibelius Akatemian, kuin Metropoliankin kanssa. Koko Jazz Clubille myönnettiin vuonna 2018 Suomi-palkinto tunnustuksena merkittävästä taiteellisesta toiminnasta.

Koko Jazz Club muutti Unioninkadulta Hakaniemeen Hämeentien ja Näkinkujan kulmaan vuodenvaihteessa 2011–2012. Keväällä 2025 kerrottiin sen matalan rakennuksen purkamisesta ja uuden 6–8-kerroksinen asuintalon tulemisesta tilalle. Koko-teatterin ja jazzklubin jatkaminen tässä osoitteessa on epävarmaa.

## Kirjallisuutta
* Anna Veijalainen, *Joukkokohtaus - KokoTeatteria 10 vuotta*, Like, 2007

## Lähteet

## Aiheesta muualla
* KokoTeatterin verkkosivut
Mohamed Soliman

**Mohamed Soliman Homos** (, s. 1. tammikuuta 1979) on egyptiläinen jalkapalloilija, pelipaikaltaan keskikenttäpelaaja, Hän edustaa Egyptin valioliigassa pelaavaa Ismailia.

## Lähteet
* FilGoal.com 

### Viitteet
Joensuu 1685

**Joensuu 1685** on helsinkiläinen vuoden 2007 alusta toiminut rock-yhtye. Sen jäseniä ovat veljekset Markus Joensuu (rummut) ja Mikko Joensuu (laulu, kitara, Farfisa) sekä basisti Risto Joensuu (ei sukua).

Yhtyeen nimen ensimmäinen osa on selvä: se on yhtyeen kaikkien jäsenten sukunimi. Vuosiluku 1685 kaivettiin Mikon mukaan suoraan sukupuusta: "Alun perin lähti siitä, että numerot on siistejä, ja mitä enemmän numeroita, sitä siistimpää. Jossain vaiheessa tuntui, että olisi hyvä olla myös joku nimi, ja *Joensuu* sopi melko luontevasti." Sukututkimuksesta löytyi Isovihan aikaan vaikuttanut Peter Krook, joka oli syntynyt vuonna 1685. Yhtyeen päämäärä kirkastui Risto Joensuun liityttyä veljesten entiseen "kitaravetoista rokkia soittaneeseen" yhtyeeseen. Kun tuo ryhmä oli muuntautunut aikansa, Joensuu 1685 eriytyi omaksi yksikökseen.

Joensuu 1685 julkaisi nimeään kantavan debyyttilevynsä syyskuussa 2008. Levyn yhtenä tuottajana toimi 22-Pistepirkkojen Asko Keränen, ja sen julkaisi Pistepirkkojen pyörittämä levy-yhtiö. Musiikkikriitikoilta tulleen vastaanoton perusteella kyseessä oli yksi vuoden merkittävimmistä kotimaisista indie-julkaisuista. Rumba-lehden kriitikot valitsivat levyn vuoden 2008 kotimaiseksi albumiksi. Lisäksi yhtye valittiin musiikkialan tärkeimmän vuosittaisen tapahtuman Musiikki & Median yhteydessä järjestettävän Lost In Music -festivaalin odotetuimmaksi artistiksi. 

## Julkaisut
**Studioalbumit**
* 
* 

**Singlet**
* 

## Lähteet

## Aiheesta muualla
*
Crossover (musiikki)

**Crossover**-termi liitetään yleensä päämerkityksessään musiikkiteoksiin tai musiikin esittäjiin, jotka on sijoitettu kahdelle tai useammalle erilaista musiikkimakua tai tyylilajia edustavalle levylistalle. Jos toisella listalla on yhdistettyjä tyylilajeja, kuten *[[Billboard Hot 100|Hot 100]]* -listalla, teosta ei pidetä crossoverina. 

Joissakin yhteyksissä crossover-termi saattaa sisältää negatiivisia sivumerkityksiä viittaamalla musiikin omaleimaisten ominaispiirteiden sovittamiseen enemmän suurten kuuntelijajoukkojen makua miellyttäviksi.

Crossover-termillä on totuttu kuvaamaan artistia, joka on omaksunut musiikkiinsa voimakkaasti klassisia vaikutteita, mutta joiden musiikissa on pohjimmiltaan helposti lähestyttävä ja populaari sointi tai suurelle yleisölle helposti markkinoitavissa oleva muoto.

## Lähteet
Erik Eriksson

**Erik Gideon Eriksson** (12. kesäkuuta 1897 Dragsfjärd – 21. toukokuuta 1975 Helsinki) oli suomalainen moukarinheittäjä. Hän edusti Kronohagens IF:ää ja HIFK:ta.

Eriksson sijoittui Pariisin olympialaisissa 1924 moukarinheitossa neljänneksi tuloksella 48,74. Pronssimitalisti Malcolm Nokes heitti 48,875. Amsterdamin olympialaisissa 1928 Eriksson sijoittui yhdeksänneksi heitettyään 46,22. Hän edusti Suomea myös maaottelutasolla. Ennätyksensä 50,76 hän heitti Kajaanissa 25. heinäkuuta 1931. Painonheitossa hän heitti parhaimmillaan tuloksen 10,34 Lahdessa 1924.

Eriksson saavutti Kalevan kisoissa moukarinheitossa kultaa 1919, 1921, 1922, 1923, 1924, 1927 ja 1928. Hopeaa hän sai 1918, 1929, 1930 ja 1931 sekä pronssia 1920. Painonheitossa hän voitti Suomen-mestaruuden 1923 ja 1924, sai SM-hopeaa 1919 ja 1921 sekä pronssia 1916, 1917 ja 1922.

## Lähteet
* 
### Viitteet
Emma Millard

**Emma Marie Elisabeth Millard** (s. 10. elokuuta 1990 Toijala) on suomalainen aitajuoksija, jolla on myös Ison-Britannian kansalaisuus. Hän edusti kilpa-urallaan Toijalan Vauhtia ja hänen valmentajinaan toimivat Robin Millard, Jussi Heikkilä ja Lawrence Johnson.

Alle 20-vuotiaiden MM-kisoissa 9. heinäkuuta 2008 Bydgoszczissa, Puolassa Millard juoksi 400 metrin aitajuoksun alkuerissä ajan 1.00,13&nbsp;s ja karsiutui jatkosta. Alle 20-vuotiaiden EM-kilpailussa Novi Sadissa 2009 Millard aitoi neljänneksi ajalla 58,52. Hän osallistui Suomi–Ruotsi-maaotteluun vuosina 2008, 2009 ja 2010. Vuoden 2008 maaottelussa hän sijoittui neljänneksi ajalla 60,59&nbsp;s, vuonna 2009 toiseksi ajalla 58,76 ja vuonna 2010 kolmanneksi ajalla 59,01.

Helsingin EM-kilpailuissa 2012 Millard karsiutui 400 metrin juoksun alkuerissä mutta juoksi ennätyksensä 57,61&nbsp;s jääden välieräpaikasta puoli sekuntia. 

Millard on saavuttanut kahdeksan henkilökohtaista aikuisten SM-mitalia. Ensimmäisen kultamitalinsa hän sai Mustasaaressa 22. helmikuuta 2009, kun hän aitoi sisäradoilla harvoin juostun 400 metrin aitajuoksun voittoon epävirallisella sisäratojen maailmanennätyksellä 58,68&nbsp;s. Viestijuoksun SM-kilpailuissa hän saavutti vuonna 2010 kultaa 4 × 400 metrin viestijuoksusta ja pronssia 4 × 100 metrin viestijuoksusta.

Vuosi 2013 oli Millardille välivuosi, jonka aikana hän ei kilpaillut kertaakaan. Vuosina 2014–2015 Millard kilpaili Yhdysvalloissa. Hän lopetti kilpauransa vuonna 2015.

Hänen sisarensa Noora Toivo sekä Nelli Toivo kilpailivat myös yleisurheilussa.

## Henkilökohtaiset SM-mitalit

*Ulkoradoilla
**Hopeaa 2009 (400 m aidat 58,11)
**Hopeaa 2010 (400 m aidat 58,74)
**Pronssia 2008 (400 m aidat 60,63)

*Sisäradoilla
**Kultaa 2009 (400 m aidat 58,68), 2010 (kolmiloikka 12,58)
**Hopeaa 2010 (pituushyppy 592 cm)
**Pronssia 2008 (300 m aidat 43,74), 2012 (300 m aidat 43,02)

## Henkilökohtaiset ennätykset

*Ulkoradoilla
**100 m 12,68 (2008)
**200 m 25,05 (2009)
**300 m 40,43 (2007)
**400 m 55,46 (2010)
**800 m 2.09,87 (2010)
**100 m aidat 14,24 (2009)
**300 m aidat 43,20 (2007)
****400 m aidat 57,61 (2012)**
**Pituus 603 (2009)
**3-loikka 12,69 (2008)

*Sisäradoilla
**60 m 8,09 (2006)
**200 m 25,45 (2010)
**300 m 40,79 (2009)
**300 m (ylipitkä) 40,10 (2007)
**400 m 56,51 (2011)
**400 m (ylipitkä) 55,13 (2010)
**800 m 2.15,40 (2015)
**60 m aidat 8,87 (2010)
**300 m aidat 41,42 (2010)
****400 m aidat 58,68 (2009)** ***ME, SE, SE22, SE19***
**Pituus 592 (2010)
**3-loikka 12,64 (2009)

## Lähteet
Jari Vanttaja

**Jari Antero Vanttaja** (s. 15. elokuuta 1986 Oulu) on suomalainen koripalloilija, joka edustaa kaudella 2014–15 Oulun NMKY:tä.

## Ura
Vanttajan kasvattajaseura on Oulun NMKY, jonka juniorijoukkueissa hän pelasi aina vuoteen 2005 saakka. Suomen suurseuroista Vantaan Pussihukat ja Espoon Honka osoittivat kiinnostuksensa Vanttajaa kohtaan ja näistä kahdesta seurasta Vanttaja valitsi Hongan. 

Ensimmäinen kausi SM-sarjassa ei kuitenkaan ollut paras mahdollinen, sillä hän kärsi jalkapöydän rasitusvammasta. Vanttaja siirtyi Suomesta Baylorin yliopistoon, jossa hän pelasi kahden kauden ajan. Vastuu ja peliaika olivat kuitenkin pieniä, joiden takia hän tuli takaisin Suomeen ja teki Team Componentan kanssa yhden vuoden sopimuksen. Yhden kauden jälkeen Karkkilassa Vanttaja siirtyi Namika Lahteen kahden vuoden sopimuksella. Lahden paidassa hän voitti Suomen mestaruuden kaudella 2008–09.

## Lähteet
Streets of Nekala

**Pahat Viinit esittää: Streets of Nekala** on rap-artisti Hannibalin ensimmäinen sooloalbumi. Albumin julkaisi Joku Roti Records 25. maaliskuuta 2009. Albumilta julkaistiin tammikuussa 2009 näytekappaleet "Peruslätkää hasarinkiin", "Nyt ammutaan pankkiiri", "Erikoista" ja "Ruohikossa sihisee", joista jälkimmäisin on ilmaisladattavana Redrum-187 -sivustolla. Albumi sijoittui julkaisuviikollaan (14/2009) sijalle 36. Suomen virallisella listalla.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* Veikko 6Mäki: 2 ja 15
* Ilari Autio: 1, 7, 8 ja 13
* Pahat Viinit: 3, 4, 5, 10, 12 ja 14
* Tapani Kansalainen: 6
* Lahti-Samppa: 9, 11 ja 16

## Arvostelut
* Redrum-187: 
* Rumba: *ristiriitainen*
* Soundi: 

## Lähteet

## Aiheesta muualla
* Hannibalin haastattelu ja kappale "Ruohikossa sihisee" ladattavissa Redrum-187 -sivustolla
* Hannibalin MySpace-sivu
Oleg Bogomoloff

**Oleg Bogomoloff** (11. syyskuuta 1920 – 19. marraskuuta 1976) oli suomalainen jalkapalloilija ja jääkiekkoilija.

Tukimiehenä ja hyökkääjänä jalkapalloa pelannut Bogomoloff edusti koko uransa ajan 1938–1950 Kiffeniä mestaruussarjassa ja Suomensarjassa. Hänen suurin saavutuksensa oli SM-pronssi 1949. Kaikkiaan Bogomoloff pelasi kahdeksan kauden aikana 107 pääsarjatason ottelua, joissa hän teki 27 maalia.

Jalkapallomaajoukkueessa Bogomoloff pelasi vuosina 1939–1948 kolme maaottelua.

Bogomoloff pelasi myös jääkiekkoa SM-sarjassa. Hän edusti Kiffeniä 1940–1946 ja Helsingfors Skridskoklubbia 1946–1951. Bogomoloff voitti Kiffenissä mestaruuden kausilla 1940–1941 ja 1942–1943.

Bogomoloff oli koulutukseltaan diplomiekonomi ja Juhava Oy:n toimitusjohtaja. Hän kuoli 56-vuotiaana sydänkohtaukseen lomamatkalla.

Urheiluvaikuttaja Boris Bogomoloff oli Olegin veli. Harry Bogomoloff on Borisin poika.

## Lähteet
Tuulipölytys

**Tuulipölytys** eli **anemofilia** on kasvien lisääntymiseen liittyvä tapahtuma, jossa siitepöly kulkeutuu heteistä emeille tuulen mukana.

Kaikki paljassiemeniset kasvit lisääntyvät tuulipölytyksen avulla. Koppisiemeniset kehittyivät myöhemmin, mutta vaikka eläinpölytystä pidetään tehokkaampana lisääntymistapana, on olemassa myös tuulipölytteisiä koppisiemenisiä kasveja. Esimerkiksi kaikki heinäkasvit, pujo ja lehtipuista koivut, lepät ja pähkinäpensaat ovat tuulipölytteisiä.

Koska tuulipölytteisten kasvien ei tarvitse houkutella hyönteisiä tai muita pölyttäjiä, niiden kukat ovat yleensä pienet ja tuoksuttomat. Sen sijaan heteet roikkuvat niin, että tuuli varistaa niistä siitepölyä helposti.

## Katso myös
*Pölytys

## Lähteet
Jarrusukka

**Jarrusukka** on sukka, jonka pohjassa on usein muoviset jarruttavat täplät. Täplien tarkoitus on lisätä kitkaa sukkien käyttäjän ja lattian välillä ja näin pienentää liukumis- ja kaatumisriskiä.

## Aiheesta muualla
* Are Non-Slip Socks Really ‘Non-Slip’?
* How to make nonslip socks
Vitséntzos Kornáros

**Vitséntzos Kornáros** () (1553 Siteía – 1613/1614 Kástro) oli kreetalainen runoilija. Hän eli aikakaudella, jota kutsutaan Kreetan renessanssiksi.

Kornáros tunnetaan romanttisesta eeppisestä runosta *[[Erotókritos]]* (), joka on kirjoitettu Kreetan murteella. Runon tapahtumapaikka on Ateena, jossa kuningas Herakles vaimoineen ja tyttärineen asuu. Kuninkaan neuvonantajan poika Erotókritos on rakastunut tyttäreen ja monien koetusten ja vaikeuksien jälkeen pari menee naimisiin. Nykyisin runoa lausutaan muun muassa Rethymnonin kirjallisuuspiireissä.

Kornáros syntyi vuonna 1553 Kreetan saaren Siteíassa, jossa hän myös kasvoi. Naimisiin Kornáros meni Kástrossa (nykyinen Iraklion), jossa myös kuoli joko vuonna 1613 tai 1614. Kornáros kuului tunnettuun venetsialais–kreetalaiseen Cornaron sukuun.

## Lähteet

## Aiheesta muualla
Project Reality

**Project Reality** (PR) on Project Reality Mod Teamin ja Black Sand Studiosin kehittämä modi *[[Battlefield 2]]*:lle ja *[[ArmA 2]]*:lle, joka pyrkii realistiseen ase- ja fysiikkamallinukseen, tiimityöhön ja mahdollisimman todelliseen sotakokemukseen.

Battlefield 2:PR Modifikaatiosta julkaistiin 29. Kesäkuuta 2013 1.0 beta versio kahden vuoden kehittämisen jälkeen.  

## Project Reality 1.3
Project Realitysta on tehty myös muista peleistä riippumaton Battlefied 2:een pohjautuva itsenäinen ilmaispeli, joka julkaistiin vuoden 2015 toukokuussa.

## Linkkejä
*Project Realityn nettisivu
Junjō romantica

**Junjō romantica** () on Shungiku Nakamuran yaoi-tyypin manga- ja animesarja, joka kertoo kolmesta homoparista. Animessa on kolme tuotantokautta, kaikissa 12 jaksoa. Manga-kirjoja on ilmestynyt 14.

## Henkilöt
Päähenkilöt ovat yaoi-kirjailija Akihiko Usami ja 18-vuotias opiskelija Misaki Takahashi. Anime sekä manga keskittyvät pääasiassa heidän elämäänsä, mutta välillä kerrotaan myös kahden muun parin elämästä; Kirjallisuudenopettaja Hiroki Kamijōn ja lääkäriopiskelija Nowaki Kusaman, sekä kirjallisuusprofessori Yō Miyagin ja opiskelija Shinobu Takatsukin suhteista. Kaikki hahmot ovat kuitenkin tavalla tai toisella toisilleen tuttuja. Esimerkiksi Hiroki on Usamin lapsuudenystävä sekä Misakin opettaja ja Miyagi on puolestaan Hirokin kollega.

Usami Akihiko "Usagi" (hänen lempinimensä,joka tarkoittaa jänistä japaniksi) on rikkaasta perheestä tullut 28-vuotias BL kirjailija, jolla on "pakkomielteenä" normaalien perheiden elämä, sillä itse hän ei sitä ole koskaan kokenut. Sen takia hän kerää leluja ja nimeää nallensa yleisimmillä Japanilaisilla nimillä, sekä haluaa kokeilla kaikkea "normaalia". Hänen isänsä on kuuluisan yhtiön johtaja ja hänen 31-vuotias velipuolensa on heidän isänsä perijä. Usamin veli on kateellinen pikkuveljelleen ja haluaa viedä kaiken Usamille tärkeän (Misakin).

Misaki Takashi on 18-vuotias normaali opiskelija, jonka vanhemmat ovat kuolleet auto-onnettomuudessa 10 vuotta sitten. Ainoa elävä perheenjäsen on Misakin isoveli Takahiro, joka kasvatti Misakin. Misakin toiveena on päästä samaan yliopistoon johon hänen isoveljensä olisi halunnut mennä, jollei olisi luopunut unelmastaan kasvattaakseen Misakin.

## Lähteet
Kirjokohokki

**Kirjokohokki** (*Silene colorata*, myös *Silene canescens*) on kohokkikasvien heimoon ja kohokkien sukuun kuuluva kasvi. Kasvia tavataan Välimeren alueella.
__notoc__
## Ulkonäkö

Kasvi kasvaa suikertavasti, ja enimmillään 50 senttimetriä korkeaksi.

Kirjokohokin lehdet ovat pienet. Ylemmät lehdet ovat muodoltaan suikeat ja alemmat puolestaan lusikanmuotoiset. Lehdet ovat enimmillään kolme senttimetriä pitkiä.

Kirjokohokilla on vaaleanpunaiset kukat, joissa on viisi sydämenmuotoista terälehteä. Kasvi kukkii tammikuusta toukokuuhun.

## Elinympäristö

Kirjokohokki kasvaa esimerkiksi viljelemättömillä pelloilla, kallioisilla teidenvarsilla sekä multaisilla *[[garigue]]*-mailla.

## Lähteet

## Aiheesta muualla
* Kirjokohokki MaltaWildPlants.com-sivustolla
Carl-Magnus Ekman

**Carl-Magnus Ekman** (27. maaliskuuta 1938 – 8. kesäkuuta 2010) oli suomalainen jalkapalloilija.

Laitahyökkääjänä pelannut Ekman edusti koko uransa ajan 1954–1965 HIFK:ta mestaruussarjassa ja 1. divisioonassa. Hän voitti HIFK:ssa Suomen mestaruuden kausilla 1959 ja 1961. Kaikkiaan Ekman pelasi kahdeksan kauden aikana 140 pääsarjatason ottelua, joissa hän teki 31 maalia.

Maajoukkueessa Ekman pelasi vuosina 1958–1959 yhteensä 5 maaottelua, joissa hän teki yhden maalin.

## Lähteet